Административният съд – Кюстендил, на основание чл. 181 по препратка от чл. 188 АПК обявява, че е постъпил протест от прокурор в Окръжната прокуратура – Кюстендил, с който се оспорва като незаконосъобразна Наредбата за определянето и администрирането на местните такси и цени на услуги на територията на община Бобошево. Предмет на оспорване е чл. 18, т. 4 от наредбата, който е в противоречие с разпоредбите на материалния закон – чл. 64, ал. 1 във връзка с чл. 11 от Закона за местните данъци и такси. По оспорването е образувано адм. д. № 334/2017 г. по описа на

Административния съд – Кюстендил. По делото е насрочено открито съдебно заседание на 15.12.2017 г. от 10 ч.