Постановление № 301 от 21 декември 2013 г. за одобряване на допълнителни бюджетни средства по бюджета на община Септември за 2013 г.

ПОСТАНОВЛЕНИЕ № 301 ОТ 21 ДЕКЕМВРИ 2013 Г. за одобряване на допълнителни бюджетни средства по бюджета на община Септември за 2013 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни средства в размер 2 480 000 лв. по бюджета на община Септември за 2013 г.

(2) Средствата по ал. 1 да се осигурят за сметка на икономии на разходите и трансферите по републиканския бюджет за 2013 г.

Чл. 2. Министърът на финансите да извърши налагащите се от чл. 1 промени на бюджетните взаимоотношения на община Септември с централния бюджет по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на кмета на община Септември. § 3. Постановлението влиза в сила от 21 декември 2013 г.

Министър-председател: Пламен Орешарски

За главен секретар на Министерския съвет: Нина Ставрева