Наредба за изменение и допълнение на Наредба № 36 от 2006 г. за изискванията за психологическа годност и условията и реда за провеждане на психологическите изследвания на кандидати за придобиване на правоспособност за управление на МПС, на водачи на МПС и на председатели на изпитни комисии

Наредба за изменение и допълнение на Наредба № 36 от 2006 г. за изискванията за психологическа годност и условията и реда за провеждане на психологическите изследвания на кандидати за придобиване на правоспособност за управление на МПС, на водачи на МПС и на председатели на изпитни комисии (ДВ, бр. 46 от 2006 г.) § 1. В чл. 1, ал. 1, т. 3 текстът “, които не притежават подкатегория С1 или категория С” се заличава. § 2. В чл. 10 ал. 1 се изменя така: “(1) Първото и второто явяване на психологическо изследване се извършват, както следва: 1. лицата, които притежават свидетелство за управление на МПС, се явяват в регионалната дирекция “Автомобилна администрация” на територията на областта, където се водят на отчет като водачи на МПС; 2. лицата, които не притежават свидетелство за управление на МПС, и лицата по чл. 1, ал. 1, т. 6 се явяват в съответната регионална дирекция “Автомобилна администрация” на територията на областта по постоянния им адрес.” § 3. Създава се чл. 10а: “Чл. 10а. (1) Лицата, които извършват психологическото изследване при първото явяване, трябва да имат завършено висше образование по специалност психология с образователно-квалификационна степен “бакалавър” или да имат завършено висше образование по специалност философия, социология или педагогика и да са придобили следдипломна квалификация по специалност психология.

(2) При второто явяване изследванията за психологическа годност на кандидатите за придобиване на правоспособност за управление на МПС и на водачите на МПС се извършват от регионална психологическа комисия (РПК), която се състои от председател и член.

(3) При третото явяване изследването за психологическа годност се извършва от Централната експертна психологическа комисия (ЦЕПК), която се състои от председател и двама членове.

(4) Председателите и членовете на комисиите по ал. 2 и 3 трябва да отговарят на изискванията по ал. 1.

(5) Психологическото изследване на председателите на изпитни комисии се извършва от ЦЕПК.” § 4. Глава четвърта “Комисии за провеждане на психологически изследвания” се отменя. § 5. В чл. 15 се правят следните изменения и допълнения: 1. В ал. 1 думите “РПК” се заменят с “регионалните дирекции “Автомобилна администрация”.

2. В ал. 2 след думата “съответната” се добавя “регионална”.

3. В ал. 3 думата “Дирекция” се заменя с “Регионалните дирекции”, а думата “води” - с “водят”. § 6. В чл. 17, ал. 2 думите “РПК” се заменят с “регионалните дирекции “Автомобилна администрация”, а думите “Автомобилна администрация” се заличават. § 7. В чл. 20, ал. 1 думите “председателят на комисията” се заменят със “се”. § 8. В чл. 22, ал. 3 думите “от комисията” се заличават. § 9. Създава се чл. 26а: “Чл. 26а. Не се допуска при второто явяване индивидуалното изследване да се извършва от лицето, дало отрицателното заключение при първото явяване на съответното лице.” § 10. В чл. 33 ал. 2 се изменя така: “(2) При даване на заключение резултатната карта се показва на изследваното лице, без да му се предоставя.” § 11. В чл. 34, ал. 4 думите “Комисията не допуска или отстранява изследваното лице” се заменят с “Изследваното лице не се допуска или се отстранява”. § 12. В чл. 36 се правят следните изменения: 1. В ал. 3 думите “председателя и члена/членовете на комисията” се заменят с “лицата, провели изследването”.

2. Алинея 4 се изменя така: “(4) Протоколите със заключенията за психологическа годност от първото и второто явяване се утвърждават от директора на съответната регионална дирекция “Автомобилна администрация.” § 13. В чл. 37, ал. 2 думите “директора на дирекция “Автомобилна администрация” се заменят с “директора на съответната регионална дирекция “Автомобилна администрация”. § 14. В чл. 39, ал. 1 след думата “Всяка” се добавя “регионална”. § 15. В § 4 текстът след думата “тях” се заличава.

Министър: П. Мутафчиев