Наредба за изменение на Наредба № 29 от 2003 г. за определяне на основния пакет от здравни дейности, гарантиран от бюджета на НЗОК

Наредба за изменение на Наредба № 29 от 2003 г. за определяне на основния пакет от здравни дейности, гарантиран от бюджета на НЗОК (обн., ДВ, бр. 112 от 2003 г.; изм. и доп., бр. 2 от 2004 г.)

Параграф единствен. В приложение № 2 към член единствен се правят следните изменения и допълнения: 1. В точка II “Специализирани и високоспециализирани медицински дейности, осъществявани в специализираната извънболнична медицинска помощ” се правят следните изменения: а) в част “ЕНДОКРИНОЛОГИЯ И БОЛЕСТИ НА ОБМЯНАТА, ДЕТСКА ЕНДОКРИНОЛОГИЯ И БОЛЕСТИ НА ОБМЯНАТА”, раздел “Специализирани медицински дейности” т. 8 “Ехография на щитовидната щлеза” се заличава; б) в част “УШНО-НОСНО-ГЪРЛЕНИ БОЛЕСТИ”, раздел “Специализирани медицински дейности” т. 23 “Конвенционална аудиометрия -прагова” се заличава; в) след част “ХИРУРГИЯ” се създава част “МЕДИЦИНСКА ПАРАЗИТОЛОГИЯ”: “МЕДИЦИНСКА ПАРАЗИТОЛОГИЯ

Специализирани медицински дейности

1. Вземане на биологични материали за паразитологично изследване.

2. Микроскопско изследване на паразити.

3. Изследване на нативен препарат за паразити.”

2. В точка III “Специализирани и високоспециализирани медико-диагностични изследвания” част “ОБЩА И КЛИНИЧНА ПАТОЛОГИЯ” се изменя така: “ОБЩА И КЛИНИЧНА ПАТОЛОГИЯ

Специализирани изследвания

I. Цитологично изследване на две проби от: 1. цитонамазка от храчка; 2. седимент от урина; 3. секрет от млечна жлеза; 4. секрет от външна фистула; 5. секрет от рана (вкл. оперативна); 6. лаважна течност от пикочен мехур, уретери, пиелон; 7. цитонамазка от женски полови органи; 8. цитонамазка от устна кухина; 9. цитонамазка от очни лезии; 10. материал от кожни лезии; 11. синовиална течност.

Високоспециализирани изследвания

II. Хистобиопсично изследване на две проби от: 1. лимфен възел; 2. млечна жлеза; 3. простата; 4. щитовидна жлеза; 5. слюнчена жлеза; 6. коремен орган; 7. бял дроб, ларингс и трахея; 8. медиастинум; 9. туморни формации в коремната кухина; 10. полов орган; 11. устна кухина, фаринкс и хранопровод; 12. кожа и кожни лезии; 13. мускул; 14. подкожен тумор; 15. щитовидна жлеза; 16. органи на пикочната система; 17. око и очни лезии; 18. става; 19. външно ухо; 20. нос; 21. костен мозък.”

Министър: Сл. Богоев