Наредба № 8 от 19 октомври 2004 г. за допълнителните правила за тарифно класиране на стоки

НАРЕДБА № 8 от 19 октомври 2004 г. за допълнителните правила за тарифно класиране на стоки Чл. 1. С тази наредба се определят допълнителни правила за тарифно класиране на стоките в съответствие със: 1. обяснителните бележки към Хармонизираната система за описание и кодиране на стоките съгласно приложение № 1; 2. обяснителните бележки към Комбинираната номенклатура, прилагана в страните - членки на Европейския съюз, съгласно приложение № 2; 3. мненията за класиране на стоките, приети от Комитета по хармонизираната система на Световната митническа организация, съгласно приложение № 3; 4. решенията за класиране на стоките, прилагани в страните - членки на Европейския съюз, съгласно приложение № 4.

Чл. 2. Допълнителните правила по чл. 1 се прилагат при тълкуването на позициите и подпозициите на Комбинираната номенклатура на Република България.

Заключителни разпоредби § 1. Наредбата се издава на основание чл. 27, ал. 2 от Закона за митниците. § 2. Приложенията към наредбата се обнародват като притурка на “Държавен вестник”.

Министър: М. Велчев