Административният съд – Благоевград, обявява, че по жалба на Атанас Ангелов Витанов с адрес гр. Гоце Делчев, ул. Райко Жинзифов 4, против Заповед № 230 от 13.04.2011 г. на кмета на Община Гоце Делчев, с която е одобрен ПУП – ПР и ПЗ за УПИ ІІІ, имот 6552 от кв. 222 по плана на гр. Гоце Делчев, община Гоце Делчев. С ПР се предвижда образуване на нов самостоятелен УПИ ХХV, образуван от УПИ ІІІ и отреден за имот пл. № 6552, като регулационните линии са прокарани по имотните граници на имот пл. № 6552, новообразуваният имот се отрежда за жилищно строителство. С ПЗ се предвижда изграждане на нова жилищна сграда в УПИ ХХV, разположена на страничната регулационна линия с имот пл. № 6553, като застрояването е нискоетажно с кота корниз до 10 м, е образувано адм. дело № 459/2012 по описа на съда и е насрочено за разглеждане в открито съдебно заседание на 04.10.2012 г. от 10 ч. Заинтересуваните лица могат да се конституират като ответници в производството пред съда в едномесечен срок от обявяване на оспорването в „Държавен вестник“ чрез подаване на заявление до съда, което трябва да съдържа: а) трите имена, адреса, телефон, факс и електронен адрес, ако има такъв – за българските граждани; б) трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; в) фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; г) номер на делото; д) акта, който се оспорва, и органа, който го е издал; е) изявление, че заинтересуваното лице желае да бъде конституирано в производството като ответник; ж) подпис на заявителя. Към заявлението се прилагат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок.