Административният съд – Кюстендил, на основание чл. 188 във връзка с чл. 181, ал. 1 и 2 АПК съобщава, че с вх. № 4801 от 7.12.2017 г. е постъпил протест от Йордан Георгиев – прокурор в Окръжна прокуратура – Кюстендил, срещу разпоредбата на чл. 80, ал. 1, пр. 6 от Наредбата за придобиване, управление и разпореждане с общинско имущество на Община Дупница, приета с Решение № 8 по протокол № 1 от 31.01.2008 г. на ОбС – гр. Дупница. С протест-допълнение вх. № 5166 от 22.12.2017 г. прокурорът е протестирал и разпоредбата на чл. 45 от посочената наредба в частта „Режийни разноски“. По оспорването е образувано адм. дело № 406/2017 г. по описа на Административния съд – Кюстендил. По делото е насрочено открито съдебно заседание на 28.03.2018 г. от 10 ч.