Постановление № 332 от 20 декември 2018 г. за одобряване на промени по бюджета на Министерството на културата за 2018 г. във връзка с увеличаване капитала на търговско дружество

ПОСТАНОВЛЕНИЕ № 332

ОТ 20 ДЕКЕМВРИ 2018 Г. за одобряване на промени по бюджета на Министерството на културата за 2018 г. във връзка с увеличаване капитала на търговско дружество

МИНИСТЕРСКИЯТ СЪВЕТ ПОСТАНОВИ: Чл. 1. Одобрява промени по бюджета на Министерството на културата за 2018 г. за допълнителни плащания в частта на финансирането на бюджетното салдо за сметка на централния бюджет в размер 302 130 лв. за увеличаване капитала на „Аудиовидео Орфей“ – ЕАД.

Чл. 2. Министърът на културата да извърши съответните промени по бюджета на Министерството на културата за 2018 г. и да уведоми министъра на финансите.

Чл. 3. Министърът на финансите да извърши произтичащите от чл. 1 промени по централния бюджет за 2018 г.

Заключителни разпоредби § 1. Постановлението се приема на основание чл. 109, ал. 4, т. 1 от Закона за публичните финанси. § 2. Изпълнението на постановлението се възлага на министъра на културата. § 3. Постановлението влиза в сила от 20 декември 2018 г.

Министър-председател: Бойко Борисов

Главен секретар на Министерския съвет: Веселин Даков