Решение № 556 от 17 юни 2005 г. за разпределяне на тарифни квоти за внос в България на селскостопански продукти с произход от Европейската общност по периоди на изпълнение

РЕШЕНИЕ № 556 ОТ 17 ЮНИ 2005 Г. за разпределяне на тарифни квоти за внос в България на селскостопански продукти с произход от Европейската общност по периоди на изпълнение

На основание чл. 10в, ал. 1 от Закона за подпомагане на земеделските производители

МИНИСТЕРСКИЯТ СЪВЕТ

РЕШИ: 1. Одобрява разпределението по периоди на изпълнение от 1 юли 2005 г. на следните тарифни квоти за внос в България на селскостопански продукти с произход от Европейската общност: (Забележка на редакцията: виж приложението в PDF-а на броя)

2. Разпределянето на тарифните квоти по т. 1 се извършва в съответствие с договореностите в Приложение Б(б) към чл. 3 от Допълнителния протокол към Европейското споразумение за асоцииране между Европейските общности и техните страни членки, от една страна, и Република България, от друга страна, отчитащ присъединяването на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словeния и Словашката република към Европейския съюз (ДВ, бр. 44 от 2005 г.), и на основание чл. 10в, ал. 1 от Закона за подпомагане на земеделските производители. Количеството по дяловете ще бъде предоставено в началото на съответното тримесечие и неизползваните количества ще се добавят към това за следващи периоди в рамките на определената година.

3. Разпределянето на количествата за внос по първия дял на тарифните квоти по т. 1 да се извърши в съответствие с чл. 216 от Правилника за прилагане на Закона за митниците (ДВ, бр. 15 от 1998 г.) и Наредба № 11 от 2004 г. за управление на тарифните квоти (обн., ДВ, бр. 1 от 2004 г.; изм. и доп., бр. 115 от 2004 г.), а по втория, третия и четвъртия дял от тарифните квоти - в съответствие с чл. 10б - 10д от Закона за подпомагане на земеделските производители (ДВ, бр. 14 от 2005 г.).

За министър-председател: Пламен Панайотов

Главен секретар на Министерския съвет: Севдалин Мавров