Постановление № 23 от 6 февруари 2009 г. за изменение и допълнение на Наредбата за елементите на възнаграждението и за доходите, върху които се правят осигурителни вноски, приета с Постановление № 263 на Министерския съвет от 1999 г.

ПОСТАНОВЛЕНИЕ № 23 от 6 февруари 2009 г. за изменение и допълнение на Наредбата за елементите на възнаграждението и за доходите, върху които се правят осигурителни вноски, приета с Постановление № 263 на Министерския съвет от 1999 г. (обн., ДВ, бр. 6 от 2000 г.; изм. и доп., бр. 83 от 2000 г., бр. 36 от 2001 г., бр. 19 от 2002 г., бр. 10 от 2003 г., бр. 21 от 2004 г., бр. 1 и 81 от 2006 г., бр. 1 и 15 от 2007 г. и бр. 20 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1, ал. 7 се правят следните изменения и допълнения: 1. В т. 8 думите “порционните пари” се заменят с “храната или левовата й равностойност”.

2. В т. 10 думите “чл. 104, ал. 2, 3 и 4” се заменят с “чл. 104”.

3. Точка 11 се изменя така: “11. обезщетенията по чл. 225, 226, чл. 277, ал. 3 и чл. 354 от Закона за съдебната власт;”.

4. Създава се т. 12: “12. сумите и доволствията по чл. 74, ал. 1 - 4, разноските по чл. 75 и 76, компенсационните суми по чл. 81, стойността на паричните и/или предметните награди при условията и до размерите по чл. 86 и 87 и обезщетенията по чл. 112, 117 и 119 - 120 от Закона за Държавна агенция “Национална сигурност”.” § 2. В чл. 3 се правят следните изменения и допълнения: 1. В ал. 3, т. 2 думите “нормативноопределените разходи” се заменят с “разходите”.

2. Създава се нова ал. 4: “(4) Самоосигуряващо се лице, което с данъчна декларация за предходната година декларира доходи, получени за извършена трудова дейност през минали години, формира с коригиращата справка по чл. 6, ал. 8 от Кодекса за социално осигуряване нов размер на окончателния осигурителен доход за съответната минала година.”

3. Досегашните ал. 4 и 5 стават съответно ал. 5 и 6. § 3. В § 1, ал. 1 от допълнителната разпоредба думите “Националната класификация на икономическите дейности” се заменят с “Класификацията на икономическите дейности (КИД-2008)”.

Заключителна разпоредба § 4. Постановлението влиза в сила от 1 януари 2009 г.

Министър-председател: Сергей Станишев

За главен секретар на Министерския съвет: Веселин Даков