Закон за изменение и допълнение на Закона за приватизация и следприватизационен контрол

НАРОДНО СЪБРАНИЕ

УКАЗ № 100

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за приватизация и следприватизационен контрол, приет от XXXIX Народно събрание на 21 март 2003 г.

Издаден в София на 27 март 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за приватизация и следприватизационен контрол

(обн., ДВ, бр. 28 от 2002 г.; изм., бр. 78 от 2002 г., бр. 20 от 2003 г.) §1. В чл. 1 ал. 4 се изменя така: „(4) Този закон не се прилага за: 1. приватизацията на лечебни заведения с държавно и общинско участие, както и на не-жилищни имоти, в които са разположени такива лечебни заведения; 2. разпоредителни сделки с държавно участие в банки." §2. В чл. 8, ал. 1, т. 2 след думите „10 на сто" се поставя запетая и се добавя „с изключение на постъпилите плащания в случаите на разсрочено плащане на покупната цена по приватизационни договори, 10 на сто от които постъпват в Агенцията за следприватизационен контрол". §3. В чл. 11, изречение първо думата „годишен" се заличава и след думата „капитала" се добавя „който може да се допълва". §4. В чл. 18 ал. 3 се изменя така: „(3) Агенцията за следприватизационен контрол се разпорежда с приходите в размер 10 на сто, набрани от разсрочените плащания на покупната цена по приватизационни договори." §5. В чл. 19 се правят следните допълнения: 1. В ал. 2 се създава т. 6: „6. може да предприема действия за разваляне на приватизационните договори, по които е прехвърлена собствеността, когато са налице основанията за това."

2. Създава се ал. 3: "(3) Агенцията за следприватизационен контрол осъществява правомощията си по ал. 1 и 2 и в случаите на сключени приватизационни сделки по реда на чл. 32, ал. 1, т. 5, когато купувачът е поел допълнителни задължения, освен заплащане на покупната цена." §6. В чл. 22, ал. 1 се правят следните изменения и допълнения: 1.В т.5 след думата „правила" съюзът „и" се заменя със запетая, след думата „назначаване" запетаята се заменя със съюза „и", а думите „и допълнителното материално стимулиране" се заличават.

2. Създава се нова т. 6: „6. по предложение на изпълнителния директор определя реда, служителите и индивидуалния размер на допълнителното материално стимулиране за участие в работата по следприватизационен контрол в размер до 25 на сто от годишния размер на средствата за работна заплата на Агенцията за следприватизационен контрол;".

3. Досегашната т. 6 става т. 7.

§7. В чл. 24 думите „по чл. 5" се заменят с „по чл. 5, ал. 2". §8. В чл. 26 се правят следните изменения и допълнения: 1. В ал. 1: а) след думите „общинските съвети" се добавя „могат да"; б) създава се ново изречение второ: „При продажба на акции и дялове, собственост на държавата или общините от търговски дружества с повече от 50 на сто държавно или общинско участие в капитала, задължително се изготвя анализ на правното състояние."; в) досегашното изречение второ става изречение трето.

2. В ал. 3: а) след думата „приватизация" се поставя точка и текстът до края се заличава; б) създава се изречение второ: „След приемането на оценката органът за приватизация уведомява писмено министъра на финансите и министъра на икономиката за правата, възникнали или с местоизпълнение на територията на друга държава, отразени в приетата оценка." §9. В чл. 28, ал. 2 думите „но не по-късно от 31 декември 2002 г." се заличават. § 10. В чл. 32 се правят следните допълнения: 1. В ал. 1, т. 5 след думите „чл. 149" се добавя „149а и149б".

2. Създава се ал. 6: „(6) Размерът на таксите за предоставяне на услуги от Агенцията за приватизация във връзка с провеждането на централизирани публични търгове се определя с тарифа, приета от Министерския съвет." § 11. След чл. 32 се създава чл. 32а: „Чл. 32а. Преди извършване на действията за разваляне на приватизационен договор задължително се предявяват всички дължими по него неустойки." § 12. В §2 от допълнителните разпоредби се правят следните изменения и допълнения: 1. Досегашният текст става ал. 1, накрая се поставя запетая и се добавя „както и по приватизационни сделки, сключени по реда на отменения Закон за преобразуване и приватизация на държавни и общински предприятия, когато в договорите е предвидена възможността цялата или част от покупната цена да бъде платена чрез непарични платежни средства".

2. Създава се ал. 2: „(2) При разваляне или прогласяване на нищожност на приватизационни сделки, по които има извършено плащане с компенсаторни записи, жилищни компенсаторни записи и временни удостоверения по чл. 6, ал. 8 от Закона за обезщетяване на собственици на одържавени имоти и поименни компенсационни бонове, се връща тяхната равностойност в левове, определена по среднопретеглената им цена на регулирания пазар на ценни книжа за тримесечен срок преди деня на разваляне на договора или прогласяване на нищожността, а ако търговия не се извършва - за последния тримесечен период, в който такава е извършена. В случаите, когато плащането е извършено с други непарични парични средства по ал. 1, при разваляне или прогласяване на нищожност на приватизационни сделки се връща тяхната равностойност в левове, определена с акт на Министерския съвет." § 13. В §7 от допълнителните разпоредби се правят следните изменения и допълнения: 1. Досегашният текст става ал. 1.

2. Създават се ал. 2, 3, 4 и 5: „(2) Емисии от акции, за които е взето решение да бъдат продадени изцяло или частично по реда на чл. 32, ал. 1, т. 1, които не са вписани по реда на Закона за публичното предлагане на ценни книжа, се вписват служебно по инициатива на Агенцията за приватизация или овластени от нея лица по чл. 5, ал. 1.

(3) По реда на ал. 2 съответните емисии се вписват в регистъра на Централния депозитар и се приемат за търговия на фондовата борса.

(4) Акциите по ал. 2 са безналични и за тях чл.185, ал. 2, изречение второ от Търговския закон не се прилага, без да е необходимо в уставите на дружествата да се вписват промените.

(5) Редът по ал. 2 - 4 се прилага в случаите, когато за продажба се предлагат не по-малко от 5 на сто от капитала на съответното дружество." § 14. В допълнителните разпоредби се създава § 7а: „§ 7а. (1) В случаите на приватизация по чл. 32, ал. 1, т. 5 приватизиращият орган има право в сроковете по чл. 151, ал. 1 от Закона за публичното предлагане на ценни книжа да: 1. постави пред предложителя и комисията допълнителни условия за приемане на търгово-то предложение; 2. поиска приемането на търговото предложение да се извърши чрез подписването на приватизационен договор, включващ условията по т. 1.

(2) Прилагането на реда по ал. 1 не е условие за одобряване на търговото предложение от Комисията за финансов надзор." § 15. В §9 от допълнителните разпоредби се правят следните изменения: 1. В ал. 1 думите „на други" се заменят с „в други".

2. Алинея 2 се изменя така: „(2) В случаите на продажба по ал. 1 на акции и дялове, собственост на еднолични търговски дружества с държавно участие в други дружества, паричните постъпления се разпределят по реда на чл. 8, ал. 1 и се намалява капиталът на едноличното търговско дружество при спазване на разпоредбите на Търговския закон. Паричните постъпления или част от тях могат да бъдат преведени по сметка на дружеството по решение на Агенцията за приватизация след съгласуване с органа, който упражнява правата на едноличен собственик на капитала, и остават собственост на дружеството." § 16. В допълнителните разпоредби се създава § 11а: „§ 11а. В случаите, когато има сключена приватизационна сделка при условията на разсрочено плащане по чл. 25, ал. 3 от отменения Закон за преобразуване и приватизация на държавни и общински предприятия, по отношение на купувачите се запазват изискванията на чл. 25, ал. 3, т.3, 4 и 5, ал. 4 и 5 от същия закон." § 17. В § 17 от преходните и заключителните разпоредби ал. 7 се отменя. § 18. В преходните и заключителните разпоредби се създава § 17а: „§ 17а. (1) В случаите, когато държавно предприятие е имало правата по § 5а и 5б от отменения Закон за преобразуване и приватизация на държавни и общински предприятия и същото е приватизирано, без да е взето решение от Министерския съвет за предоставяне на концесия без търг или конкурс, съответният министър прави предложение за това по реда на чл. 36, ал.2 в срок до 30 юни 2003 г. В случай, че такова предложение не бъде направено, дружеството има право да заяви желанието си за получаване на концесия без търг или конкурс пред Министерския съвет в срок до 30 септември 2003 г.

(2) В случаите по ал. 1 договорът за концесия влиза в сила от датата на прехвърляне на собствеността по приватизационния договор и концесионерът дължи концесионно възнаграждение за съответния период, освен ако концесията е за ползване на подземни богатства и дружеството докаже плащането на кариерна такса по Закона за местните данъци и такси.

(3) В случаите, в които няма направено предложение до Министерския съвет от съответния министър и не е подадено заявление в сроковете по ал. 1, правото за получаване на концесия без търг и конкурс от приватизираното дружество се погасява и концесията се предоставя по общия ред.

(4) Редът по ал. 1 не се прилага в случаите, когато ползваният обект е посочен в чл. 38." § 19. В § 22 от преходните и заключителните разпоредби думите „30 септември 2002 г." се заменят с „30 юни 2004 г.". § 20. В приложение № 1 към чл. 3, ал. 1 „Списък на търговските дружества с повече от 50 на сто държавно участие в капитала или обособени части от тях" се правят следните изменения и допълнения: 1. В „I Министерство на регионалното развитие и благоустройството" се създават т. 40 - 45: „40. „Геопланпроект" - ЕАД, София

41. „Геодезия" - ЕАД, Пловдив

42. „Научни изследвания по геодезия и фотограметрия" - ЕООД, София

43. „Национален център по кадастър" - ЕООД, София

44. „Картография" - ЕООД, София

45. „Научноизследователски институт по строителни материали" - ЕООД, София".

2. В „III Министерство на земеделието и горите" се създават т.11 и 12: „11. „Агроводинвест" - ЕАД, София 12. „Институт по месопромишленост" - ЕООД, София".

3. В „IV Министерство на отбраната" се създава т. 6: „6. „Интендантско обслужване" - ЕАД, София".

4. В „VI Министерство на културата" досегашният текст става т. 1 и се създават т.2 - 12: „2. „Реставрация" - ЕАД, София

3. „Център за консервация и реставрация на художествени ценности" - ЕООД, София

4. „Музика" - ЕООД, Бургас

5. „Музика" - ЕООД, Враца

6. „Музика" - ЕООД, Пловдив

7. „Музика" - ЕООД, Плевен

8. „Музика" - ЕООД, Варна

9. „Музика" - ЕООД, Стара Загора

10. „Музика" - ЕООД, Русе

11. „Камерна музика" - ЕООД, София

12. „Софийска агенция „Музика" - ЕООД, София".

5. В „VII Министерство на здравеопазването" се създават т.3 и 4: „3. БУЛ БИО - НЦЗПБ" - ЕООД, София 4. „Специализирана болница за рехабилита-ция - Китен" - ЕАД, Китен".

6. В „VIII Министерство на енергетиката и енергийните ресурси" се създават т.4 и 5: „4. „НЕК" - ЕАД, София

5. „Минпроект" - ЕАД, София".

7. В „X Министерство на финансите" т. 9 се отменя.

8. В „XI Държавна агенция за младежта и спорта" думите „Държавна агенция за" се заменят с „Министерство на".

9. Създава се „XII Министерство на вътрешните работи": 1. „Безконтактни мултиплексорни вериги" - ЕООД, София

2. „Радиоелектронни системи" - ЕООД, София

3. „Проинвекс" - ЕООД, София".

Преходни и заключителни разпоредби §21. В случаите, когато е взето решение от Агенцията за приватизация за приватизацията на обособена част от търговско дружество преди включването му в списъка по чл. 3, ал. 1, не се прилага чл. 3, ал. 3, т. 1.

§ 22. В Търговския закон (обн., ДВ, бр. 48 от 1991 г.; изм., бр. 25 от 1992 г., бр. 61 и 103 от 1993 г., бр. 63 от 1994 г., бр. 63 от 1995 г., бр. 42, 59, 83, 86 и 104 от 1996 г., бр. 58, 100 и 124 от 1997 г., бр. 52 и 70 от 1998 г., бр. 33, 42, 64, 81, 90, 103 и 114 от 1999 г., бр. 84 от 2000 г., бр. 28, 61 и 96 от 2002, бр. 19 от 2003 г.) в §5, ал. 1 от допълнителните разпоредби думата „решението" се заменя с „определението", а след думите „чл. 692" се добавя „ал. 3". § 23. В преходните и заключителните разпоредби на Закона за публичното предлагане на ценни книжа (обн., ДВ, бр. 114 от 1999 г.; изм., бр. 63 и 92 от 2000г., бр. 28, 61, 93 и 101 от 2002г., бр. 8 от 2003 г.) се създава § 10а: „§ 10а. (1) В случаите на приватизация по реда на чл. 32, ал. 1, т. 1 от Закона за приватизация и следприватизационен контрол на държавно участие под 50 на сто от капитала търгово предложение по реда на чл. 149а може да бъде отправено и в случай, че предложителят притежава под 90 на сто, но не по-малко от 2/3 от гласовете в общото събрание на дружеството, като в този случай изискваното мнозинство по чл. 119, ал. 1, т.3 е три четвърти.

(2) Търгово предложение по ал. 1 може да бъде отправено не по-рано от изтичането на 12 месеца от приключване на продажбата." § 24. В Закона за изменение и допълнение на Закона за уреждане на жилищните въпроси на граждани с многогодишни жилищноспестовни влогове (обн., ДВ, бр. 82 от 1991 г.; изм., бр. 62 и 94 от 1992 г.; попр., бр. 9 от 1993 г.; изм., бр. 90 от 1993 г., бр. 16 от 1996 г., бр. 123 от 1997 г., бр. 33 от 1998 г., бр. 9 и 34 от 2000 г.) в §9 ал. 2 от преходните и заключителните разпоредби се изменя така: „(2) С тези записи може да се участва в приватизационни сделки за закупуване на дялове или акции на търговски дружества, включени в списъка по чл. 11 от Закона за приватизация и следприватизационен контрол, както и да се купуват жилища и парцели, предназначени по плана за жилищно строителство." § 25. Законът влиза в сила от деня на обнародването му в „Държавен вестник".

Законът е приет от XXXIX Народно събрание на 21 март 2003 г. и е подпечатан с официалния печат на Народното събрание.

Председател на Народното събрание: Огнян Герджиков