Постановление № 64 от 22 март 2012 г. за изменение и допълнение на Правилника за прилагане на Закона за насърчаване на заетостта, приет с Постановление № 131 на Министерския съвет от 2003 г.

ПОСТАНОВЛЕНИЕ № 64 ОТ 22 МАРТ 2012 Г. за изменение и допълнение на Правилника за прилагане на Закона за насърчаване на заетостта, приет с Постановление № 131 на Министерския съвет от 2003 г. (обн., ДВ, бр. 58 от 2003 г.; изм. и доп., бр. 82 и 84 от 2004 г.; Решение № 2368 на Върховния административен съд от 2005 г. – бр. 26 от 2005 г.; изм. и доп., бр. 95 от 2005 г., бр. 42 от 2006 г., бр. 60 от 2008 г. и бр. 98 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 15 ал. 6 се изменя така: „(6) На безработните лица се изготвя график за поддържане на регистрацията. Лицата потвърждават статуса си и поддържат регистрацията си на място в дирекция „Бюро по труда“ при среща с трудов посредник или с декларация по образец, изпратена по електронен път при условията и по реда на Закона за електронния документ и електронния подпис, при спазване на срока за уведомяване.“ § 2. В чл. 24, ал. 7, изречение второ думата „доклада“ се заменя с „протокола“. § 3. В чл. 29 се правят следните изменения: 1. В ал. 2: а) точка 4 се изменя така: „4. писмена декларация от работодателя, че през последните три месеца не е освобождавал работници и служители, наети на работни места за същите длъжности, на които се наемат безработни лица – в случаите по чл. 36, ал. 1, чл. 43, 50, 51, 53, 53а, 55, 55а, 55б и 55в ЗНЗ;“ б) в т. 8 думите „сертификат за произход, издаден от Държавната комисия за енергийно и водно регулиране по чл. 19, ал. 1 от Закона за възобновяемите и алтернативните енергийни източници и биогоривата“ се заменят с „гаранция за произход, издадена от Агенцията за устойчиво енергийно развитие по Наредба № РД-16-1117 от 2011 г. за условията и реда за издаване, прехвърляне, отмяна и признаване на гаранциите за произход на енергията от възобновяеми източници (ДВ, бр. 84 от 2011 г.)“.

2. В ал. 8 съюзът „и“ се заменя със запетая и след думите „Сектор D „Производство и разпределение на електрическа и топлинна енергия и на газообразни горива“ се добавя „и Сектор R: Култура, спорт и развлечения“. § 4. В чл. 50 се правят следните изменения: 1. В ал. 1 т. 4 се изменя така: „4. към момента на подаване на заявката за ползване на насърчителните мерки по чл. 56, ал. 4 ЗНЗ да не е освобождавал през последните три месеца работници и служители, наети на работни места за същите длъжности, на които се наемат безработни лица;“.

2. Алинея 2 се изменя така: „(2) Работодателят може да докаже с писмена декларация обстоятелствата по ал. 1, т. 1, 2, 4, 6 и 7, като за верността им носи наказателна отговорност.“

3. В ал. 3 т. 9 се изменя така: „9. средствата за наетите лица при условията на чл. 36, ал. 1, чл. 43, 50, 51, 53, 53а, 55, 55а, 55б и 55в ЗНЗ се изплащат само за лицата, наети на работни места, които отговарят на изискванията на чл. 56, ал. 4 ЗНЗ.“ § 5. В чл. 51 се правят следните изменения и допълнения: 1. Създава се нова ал. 2: „(2) Работодател, който ползва преференция по чл. 55д ЗНЗ, може да сключи договор по реда на Кодекса на труда последователно с повече от едно насочено от дирекция „Бюро по труда“ безработно лице за обявеното работно място в рамките на срока на преференцията.“

2. Досегашната ал. 2 става ал. 3.

§ 6. В чл. 52 се правят следните изменения и допълнения: 1. Създава се нова ал. 2: „(2) Работодател, който не е осигурил заетост на безработни лица на работните места по чл. 55д ЗНЗ през периода на субсидиране, възстановява получените суми за насърчителната мярка със законната лихва.“

2. Досегашната ал. 2 става ал. 3.

3. Досегашната ал. 3 става ал. 4 и в нея думите „по ал. 1 и 2“ се заменят с „по ал. 1, 2 и 3“.

4. Досегашната ал. 4 става ал. 5 и в нея думите „по ал. 1“ се заменят с „по ал. 1 и 2“.

5. Досегашната ал. 5 става ал. 6 и в нея думите „по ал. 3“ се заменят с „по ал. 4“. § 7. Член 60 се отменя.

Министър-председател: Бойко Борисов

Главен секретар на Министерския съвет: Росен Желязков