Наредба за изменение и допълнение на Наредба № 16 от 2015 г. за прилагане на подмярка 19.1. „Помощ за подготвителни дейности“ на мярка 19. „Водено от общностите местно развитие“ от Програмата за развитие на селските райони за периода 2014 – 2020 г.

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 16 от 2015 г. за прилагане на подмярка 19.1. „Помощ за подготвителни дейности“ на мярка 19. „Водено от общностите местно развитие“ от Програмата за развитие на селските райони за периода 2014 – 2020 г. (обн., ДВ, бр. 59 от 2015 г.; изм., бр. 87 от 2015 г., бр. 9 и 44 от 2016 г.) § 1. В чл. 1, ал. 2, т. 1 думите „в селски райони“ се заменят с „на териториите на прилагане на подхода Водено от общностите местно развитие (ВОМР)“. § 2. В чл. 2, ал. 4 думите „територията на селски район“ се заменят с „териториите на прилагане на подхода ВОМР, съгласно приложение № 1 и приложение № 2“. § 3. В чл. 3, ал. 1, т. 2 думите „Водено от общностите местно развитие (ВОМР)“ се заменят с „ВОМР“. § 4. В чл. 11 се правят следните изменения и допълнения: 1. В ал. 3 думите „върховния управителен“ се заменят с „колективния управителен“.

2. В ал. 5 след думата „партньорство“ се добавя „както и координатора/координаторите“. § 5. В чл. 12 се правят следните допълнения: 1. В ал. 1, т. 2 след думата „община“ се добавя „от територията на МИГ/местното партньорство“.

2. В ал. 5 след думите „т. 14“ се добавя „и изискването за липса на свързаност по чл. 11, ал. 5 с работодателя“. § 6. В чл. 14, ал. 3 накрая се добавя „както и с документи съгласно приложение № 3 и приложение № 4“. § 7. В чл. 22, ал. 1, т. 10 думите „попълнена от представляващите и управляващите кандидата и всеки един от партньорите“ се заменят с „попълнена от:“ и се създават букви „а“ – „г“: „а) представляващите и управляващите по закон и/или пълномощие кандидата и партньорите, включително временно изпълняващ тази функция; б) лицата с правомощия за контрол по отношение на кандидата и партньорите; в) членовете на колективните органи на управление и контрол на кандидата и партньорите, и г) координатора/координаторите, нает/и за изпълнение на дейностите по проекта.“ § 8. В чл. 40, ал. 8 съкращението „РА“ се заменя с „ДФЗ“, а думите „ползвателя“ и „Ползвателят“ се заменят съответно с „бенефициента“ и „Бенефициентът“. § 9. В чл. 46, ал. 4, т. 2, буква „б“ накрая се добавя „и документи съгласно приложение № 3, приложение № 4 и приложение № 15“. § 10. В § 1, т. 17 от допълнителните разпоредби накрая се поставя запетая и се добавя „както и публичноправна организация съгласно § 2, т. 43 от допълнителните разпоредби на Закона за обществените поръчки“. § 11. В приложение № 8 към чл. 22, ал. 1, т. 10 в указанието за попълване се правят следните изменения и допълнения: 1. Създава се ново изречение второ: „Координаторът не декларира обстоятелствата по т. 1, 2 и 13.“

2. Досегашното изречение второ става изречение трето и в него след думите „по т. 14“ се добавя „и 19“.

3. Досегашното изречение трето става изречение четвърто. § 12. В приложение № 15 към чл. 46, ал. 4 се правят следните изменения и допълнения: 1. В т. 6, 7 и 8 накрая се добавя „(не се прилага за общини)“.

2. Точки 11 и 13 се отменят.

3. В т. 18 след думата „плащане“ се добавя „и с вписан ЕИК по БУЛСТАТ на хартиен и на електронен носител в xls формат)“.

4. Създава се т. 23: „23. Удостоверение за липса на задължения, издадено от общината/общините от територията на МИГ/местното партньорство, за лицата по чл. 12.“

5. След т. 23 се създава забележка: „Забележка. Документите по т. 11, 12, 14, 15 и 23 се прилагат за ползвателя и за партньорите по проекта.“

Преходни и заключителни разпоредби § 13. Параграфи 5, 7, 9 и 11 не се прилагат по отношение на подадени в ДФЗ преди влизане в сила на тази наредба заявки за плащане. § 14. Наредбата влиза в сила от деня на обнародването й в „Държавен вестник“.

Министър: Христо Бозуков