Наредба № 8 от 4 декември 2007 г. за придобиване на квалификация по професия “Сътрудник в бизнес услуги”

НАРЕДБА № 8 от 4 декември 2007 г. за придобиване на квалификация по професия “Сътрудник в бизнес услуги”

Раздел I

Общи положения Чл. 1. С тази наредба се определя Държавното образователно изискване (ДОИ) за придобиването на квалификация по професия 345040 “Сътрудник в бизнес услуги” от област на образование “Стопанско управление и администрация” и професионално направление 345 “Стопанско управление и администрация” съгласно Списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиването на квалификация по професия 345040 “Сътрудник в бизнес услуги” съгласно приложението към тази наредба определя изискванията за придобиването на втора степен на професионална квалификация за специалността 3450401 “Бизнес услуги”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Сътрудник в бизнес услуги”.

(2) Държавното образователно изискване за придобиването на квалификация по професията “Сътрудник в бизнес услуги” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от професионално направление “Професии в сферата на обслужването” от Списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 и във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложение към чл. 2

Държавно образователно изискване за придобиване на квалификация по професията “Сътрудник в бизнес услуги”

Професионално направление: 345 Стопанско управление и администрация

Наименование на професията: 345040 Сътрудник в бизнес услуги

1. Входни характеристики

1.1. Степен на професионална квалификация и входящо образователно равнище

В таблица 1 е представена специалността, включена в професията “Сътрудник в бизнес услуги” съгласно Списъкa на професиите за професионално образование и обучение по чл. 6, ал. 1 от Закона за професионалното образование и обучение (ЗПОО) съгласно Заповед № РД-09-413/12.05.2003 г., изменен и допълнен със Заповед № РД 09-04/08.01.2004 г., Заповед № РД 09-34/22.01.2004 г., Заповед № РД 09-255/09.04.2004 г., Заповед № РД-09-274 / 18. 02. 2005 г., както и входящото минимално образователно равнище за придобиване на съответната степен на професионална квалификация.

Таблица 1

Специалности Степен Входящо на профе- минимално образо- сионална вателно равнище квалифи- за уче- за лица, кация ници навър- шили 16 г.

3450401 бизнес втора завършено завършен услуги основно клас от образование средното образование или завър- шено средно образование 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав да упражнява професията “Сътрудник в бизнес услуги”, което се удостоверява с медицинско свидетелство, доказващо, че тази професия не му е противопоказана (чл. 14, ал. 3 ЗПОО).

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията са представени в таблица 2.

(виж приложението в PDF-а на броя) 2.

2. Тенденции в развитието на професионалното направление

Сътрудниците в бизнес услугите са специалисти със знания и опит, които им позволяват бързо да се адаптират към външната среда и с лекота да осъществяват бизнес комуникации. Те могат да бъдат полезни при вземане на фирмени решения, в събирането и обработването на информация, презентирането на фирмената дейност. Те умеят да усвояват нови технологии, да работят с нормативни документи, познават методики в различни области на знанието, изпълняват услуги, свързани с финансите, търговията, администрацията и социалните грижи.

Основната част от предприемачите днес разполагат с ограничени капитали, което обяснява интереса към малкия и средния бизнес и бизнес услугите у нас. Различни европейски фондове и банки целят основно подпомагането на бизнес услугите в България. Това предполага необходимостта от специалисти, подготвени за сътрудници именно в тази сфера. 2.

3. Възможности за професионална реализация

Придобилият втора степен на професионална квалификация по професията “Сътрудник в бизнес услуги” може да заема следните длъжности в съответствие с Националната класификация на професиите и длъжностите (2006 г.) от единични групи: 3432 Служители в юридически и финансово-кредитни учреждения, приравнени на специалисти, 3431 Административни секретари и приравнени на тях, 4121 Персонал, водещ счетоводни сметки и документи, 4122 Персонал, водещ статистически и финансови документи, 4132 Персонал, водещ документи за производствени материали; на длъжностите 4131 - 2006

Измерител, горивни и строителни материали, 4131 - 2007 Кантарджия, 4131 - 2008 Контрольор, запаси, 4131 - 2009 Магазинер, 4131 - 2018 Склададжия, 4131 - 2019 Снабдител, доставчик, 4131 - 2020 Спедиционен посредник и други, както и допълнени при актуализиране на НКПД. 2.

4. Възможност за повишаване на професионалната квалификация

Придобилият втора степен на професионална квалификация по професията “Сътрудник в бизнес услуги” може да продължи обучението си по друга професия от професионална област “Стопанско управление и администрация”, като обучението му, включено в задължителната професионална подготовка, отрасловата професионална подготовка, както и част от специфичната професионална подготовка, се зачита след сравнение на държавните образователни изисквания по съответните професии.

3. Цели на обучението 3.

1. Цели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - Познава и прилага основните правила за безопасна работа; да работи с офис и производствено оборудване съгласно правилата за безопасна работа; не замърсява с работата си околната среда; - Познава стопанското устройство на страната, основните икономически отношения, процеси и явления; - Познава правата и задълженията си като участник в трудовия процес съгласно Кодекса на труда, да разбира договорните отношения между работодател и работник; - Осъзнава своята роля във фирмената дейност и необходимостта от повишаване на квалификацията си; - Умее да осъществява комуникации с колеги на различни нива и с клиенти на фирмата на български и чужд език; - Умее да работи в екип и да изпълнява конкретни задачи с членовете на екипа; - Участва при разпределяне на дейностите между членовете на екипа, да търси и оказва съдействие; да се отнася отговорно към поставените задачи; - Умее да попълва бланки, да изготвя молба и CV на български и чужд език; - Познава съвременните технологии за изпълнение на технически задачи от професионалната му област и да може да работи с офис оборудване. 3.

2. Цели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от професионално направление “Стопанско управление и администрация”: След завършване на обучението по професията обучаваният трябва да: - Знае специфичните правила за поддържане на безопасни условия на труд и за ползването на лични предпазни средства при работа с компютър и сродна офис техника; - Познава нормативните изисквания на длъжността и необходимите компетенции; - Познава офисните административни процедури; - Умее да изпълнява административни дейности, свързани с обработката на информацията, писмени комуникации, работа с компютърна техника, Интернет и електронна поща; - Притежава знания за планиране и отчетност.

3.3. Цели за формиране на специфични компетенции за изпълнение на дейностите от “Профила на професията” при обучението по специфичната за професията “Сътрудник в бизнес услуги” задължителна професионална подготовка: След завършване на обучението по професията обучаваният трябва да: - Познава правната рамка, в условията на която се развиват бизнес услугите в България; - Познава различни комуникационни схеми във фирмения мениджмънт; - Умее да работи с картотеки, дневници и документи; - Познава основните елементи на маркетинговата политика на фирмата; - Умее да прилага основни методи за проучване на потребителското търсене; - Умее да изработва елементарни рекламни материали с компютърен софтуер (дипляни, листовки) и да подготвя компютърна презентация; - Умее да изготвя различни стопански писма (заявка, оферта, рекламация и др.); - Познава различни канали за доставяне на услуги; - Умее да организира различни видове работни срещи и съвещания и да подготвя документи, свързани с тях (дневен ред, протоколи, помощни материали); - Познава основните механизми на счетоводната отчетност; - Умее да попълва първични счетоводни документи; - Притежава чуждоезикови знания на ниво умения за работа с текст (стандарти, нормативи, каталози, инструкции, указания и др.).

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ за придобиване на квалификация по професията “Сътрудник в бизнес услуги”.

Съдържанието на обучението по професията “Сътрудник в бизнес услуги” - втора степен на професионална квалификация, е представено в таблица 3.

(виж приложението в PDF-а на броя)

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение e в съответствие с изискванията на Наредба № 3 от 2003 г. за системата на оценяване, издадена от министъра на образованието и науката (обн., ДВ, бр. 37 от 2003 г.; попр., бр. 48 от 2003 г.; изм., бр. 46 от 2004 г.; изм. и доп., бр. 65 от 2005 г., в сила от учебната 2005/2006 г.) При оценяването се определя степента на постигане на поставените цели и подцели на обучението. Оценките от проверките се изчисляват по шестобалната система. 5.

1. Оценяване на междинно ниво 5.1.1. За оценяване по теория: Слаб 2 - обучаваният не е овладял терминологията, не познава основни факти, процеси, закони и зависимости, не умее да представи усвоените знания.

Среден 3 - обучаваният е овладял терминологията, умее да възпроизвежда усвоените знания.

Добър 4 - обучаваният разбира и обяснява зависимости, закономерности и принципи в изучаваните процеси, методи и обекти; умее да прилага усвоените знания в познати ситуации.

Много добър 5 - обучаваният прилага усвоените знания в изменена ситуация.

Отличен 6 - обучаваният прилага усвоените знания в нови ситуации, прави оценки и сравнява; аргументира изпълнението на поставените задачи. 5.1.

2. За оценяване по практика: Слаб 2 - обучаваният не умее да прилага усвоени знания при изпълнение на практическо задание; не спазва правилата за безопасен труд по предварително дадени указания.

Среден 3 - обучаваният умее да прилага усвоените знания при изпълнение на поставена задача в позната ситуация, спазвайки правилата за безопасен труд по предварително дадени указания; допуска грешки при изпълнението.

Добър 4 - обучаваният умее да осмисли и изпълни самостоятелно поставена практическа задача в нови условия, спазвайки правилата за безопасен труд по предварително дадени указания; допуска незначителни грешки в работата си.

Много добър 5 - обучаваният изпълнява напълно самостоятелно поставена практическа задача; умее да съставя план за работа; подбира методи за изпълнение на поставена практическа задача в нови условия, спазвайки правилата за безопасен труд; открива и анализира незначителни грешки в своята работа.

Отличен 6 - обучаваният изпълнява напълно самостоятелно поставена практическа задача, спазвайки правилата за безопасен труд; умее да състави план за работа, да обосновава начина и последователността на работа; да оценява резултатите и прави самооценка на своята работа. 5.1.

3. При оценяване на обучение, организирано на модулен принцип, се разработва система за оценяване, която включва: • описание на професионалните компетенции, които ще бъдат проверявани при всяко изпитване; • определяне на минималния брой точки, при който обучаваният се счита за издържал (обучаваният е овладял минималните знания и умения, необходими да продължи обучението му); • определяне на критерии за оценяване на всяка задача от изпитването; • въвеждане на коефициент на тежест за всяка изпитна процедура при оформяне на окончателната оценка; • задаване на формула (скала) за изчисляване на оценката по шестобалната система. 5.1.

4. Инструменти за оценяване - за оценяване знанията и уменията на обучаваните могат да се използват: тест, устно изпитване, практически задачи, практическо задание. Тези инструменти трябва да се апробират и да отговарят на ДОИ за система на оценяване и ДОИ за придобиване на квалификация по професията “Сътрудник в бизнес услуги” - втора степен на професионална квалификация. В резултат на апробацията се констатират възможностите за прилагането на определен инструмент в съответна ситуация. 5.

2. Оценяване на изхода

Държавните изпити за придобиване на втора степен на професионална квалификация са два - по теория на професията и по практика на професията, и се провеждат по национални изпитни програми, утвърдени от министъра на образованието и науката в съответствие с ДОИ за придобиване на квалификация по професията “Сътрудник в бизнес услуги”. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в таблица 4.

(виж приложението в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка са представени в таблица 5.

(виж приложението в PDF-а на броя)

5.3. Удостоверяване на професионалното образование и обучение

Удостоверяването на професионалното образование и обучение се определя съгласно Закона за професионалното образование и обучение.

Завършено професионално образование се удостоверява със: 1. диплома за завършено средно образование; 2. свидетелство за професионална квалификация.

Завършено професионално обучение с придобиване на степен на професионална квалификация се удостоверява със: 1. свидетелство за основно образование или документ за завършен клас от основното или средното образование; 2. свидетелство за професионална квалификация.

За завършено професионално обучение за придобиване на квалификация по част от професията, за актуализиране или за разширяване на професионалната квалификация се издава удостоверение за професионално обучение.

Съдържанието на документите се определя съгласно Държавното образователно изискване за документите за системата на народната просвета - Наредба № 4 от 2003 г. за документите за системата на народната просвета, издадена от министъра на образованието и науката (обн., ДВ, бр. 41 от 2003 г.; попр., бр. 48 от 2003 г.; изм. и доп., бр. 65 от 2003 г.; бр. 47 от 2004 г., бр. 55 от 2005 г. и бр. 47 от 2006 г.).

6. Изисквания към материалната база 6.

1. Учебен кабинет

В учебен кабинет се провежда обучението по теория на професията. 6.1.

1. Основно оборудване и обзавеждане: учебни маси, столове, учебна дъска, шкафове, технически средства и аудио-визуална техника (шрайбпроектор, екран за прожектиране, компютър). 6.1.

2. Учебни помагала: информационни табла за онагледяване, учебни видеофилми, програмни продукти. 6.

2. Учебна работилница

В специализирани кабинети се провежда обучението по практика на професията. 6.2.

1. Основно оборудване и обзавеждане

Специализираният кабинет се оборудва с офис техника и съответни помагала, съобразно усвояваната професия и специалност и в съответствие с предметите и средствата на труда от “Профил на професията”. В специализирания кабинет трябва да бъдат осигурени места за всички обучавани, както и едно работно място за обучаващия. 6.2.

2. Учебни помагала: Предвидената по учебен план учебно-методическа литература, сборници с нормативни документи, национален сметкоплан; специализиран софтуер.

7. Изисквания към обучаващите 7.

1. По теория: Преподавателите по теория трябва да са със завършено висше образование на степен “бакалавър” или “магистър” по специалностите “Стопански мениджмънт”, “Стопанско управление”, “Икономика, организация и управление на фирмената дейност”, “Икономика, организация и управление на търговията” и др. 7.

2. По практика: Обучението по практика се води от преподаватели със същата квалификация както при обучението по теория.

8. Процедури за преглед и актуализиране на държавно образователно изискване: - Апробиране на ДОИ в обучаващи институции; - Текущ мониторинг на дейностите, свързани с внедряване на ДОИ; - Ежегоден анализ на резултатите и промени при доказана необходимост.